CELEX: 62011CA0180
Language: lt
Date: 2012-11-15 00:00:00
Title: Byla C-180/11: 2012 m. lapkričio 15 d. Teisingumo Teismo (trečioji kolegija) sprendimas byloje ( Fővárosi Törvényszék (anksčiau — Fővárosi Bíróság ) (Vengrija) prašymas priimti prejudicinį sprendimą) Bericap Záródástechnikai bt prieš Plastinnova 2000 kft (Direktyva 2004/48/EB — Taisyklės, reglamentuojančios įrodymų tyrimą nacionalinio teismo, kuriam pateiktas prašymas pripažinti naudingąjį modelį negaliojančiu, nagrinėjamoje byloje — Nacionalinio teismo galios — Paryžiaus konvencija — TRIPS sutartis)

12.1.2013   
            
            
               LT
            
            
               Europos Sąjungos oficialusis leidinys
            
            
               C 9/13
            
         2012 m. lapkričio 15 d. Teisingumo Teismo (trečioji kolegija) sprendimas byloje (Fővárosi Törvényszék (anksčiau — Fővárosi Bíróság) (Vengrija) prašymas priimti prejudicinį sprendimą) Bericap Záródástechnikai bt prieš Plastinnova 2000 kft
   
   (Byla C-180/11) (1)
   
   (Direktyva 2004/48/EB - Taisyklės, reglamentuojančios įrodymų tyrimą nacionalinio teismo, kuriam pateiktas prašymas pripažinti naudingąjį modelį negaliojančiu, nagrinėjamoje byloje - Nacionalinio teismo galios - Paryžiaus konvencija - TRIPS sutartis)
   2013/C 9/19
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Fővárosi Törvényszék (anksčiau — Fővárosi Bíróság)
   
      Šalys pagrindinėje byloje
   
   
      Ieškovė: Bericap Záródástechnikai bt
   
   
      Atsakovė: Plastinnova 2000 kft
   
   
      dalyvaujant: Magyar Szabadalmi Hivatal
   
   
      Dalykas
   
   Prašymas priimti prejudicinį sprendimą — Fővárosi Bíróság — Sutarties dėl intelektinės nuosavybės teisių aspektų, susijusių su prekyba, pateiktos Pasaulio prekybos organizacijos steigimo sutarties teksto 1 C priede, 1883 m. kovo 20 d. Paryžiuje pasirašytos konvencijos dėl pramoninės nuosavybės saugojimo ir 2004 m. balandžio 29 d. Europos Parlamento ir Tarybos direktyvos 2004/48/EB dėl intelektinės nuosavybės teisių gynimo (OL L 157, p. 45; 2004 m. specialusis leidimas lietuvių k., 17 sk., 2 t., p. 32) išaiškinimas– Įrodymų tyrimo taisyklės nacionalinio teismo, kuriam pateiktas prašymas panaikinti naudingąjį modelį, nagrinėjamoje byloje — Nacionalinio teismo galios.
   
      Rezoliucinė dalis
   
   Kadangi 2004 m. balandžio 29 d. Europos Parlamento ir Tarybos direktyvos 2004/48/EB dėl intelektinės nuosavybės teisių gynimo 2 straipsnio 1 dalies ir 3 straipsnio 2 dalies, aiškinamų atsižvelgiant į 1883 m. kovo 20 d. Paryžiuje pasirašytos Konvencijos dėl pramoninės nuosavybės saugojimo, paskutinį kartą peržiūrėtos 1967 m. liepos 14 d. Stokholme ir iš dalies pakeistos 1979 m. rugsėjo 28 d., 2 straipsnio 1 dalį ir į Sutarties dėl intelektinės nuosavybės teisių aspektų, susijusių su prekyba, kuri yra Pasaulio prekybos organizacijos (PPO) steigimo sutarties, pasirašytos 1994 m. balandžio 15 d. Marakeše ir patvirtintos 1994 m. gruodžio 22 d. Tarybos sprendimu 94/800/EB dėl daugiašalių derybų Urugvajaus raunde (1986–1994) priimtų susitarimų patvirtinimo Europos bendrijos vardu jos kompetencijai priklausančių klausimų atžvilgiu, 1 C priede, 41 straipsnio 1 ir 2 dalis, nuostatos netaikomos naudingojo modelio pripažinimo negaliojančiu procedūrai, kaip antai aptariamai pagrindinėje byloje, šios nuostatos negali būti laikomos draudžiančiomis tai, kad, vykstant tokiam teisminiam procesui, teismas:
   
               —
            
            
               nėra saistomas šalių reikalavimų ir kitų jų pareiškimų ir gali ex officio nurodyti pateikti, jo manymu, reikalingus įrodymus,
            
         
               —
            
            
               nėra saistomas administracinio sprendimo, priimto dėl prašymo pripažinti naudingąjį modelį negaliojančiu, bei šiame sprendime konstatuotų faktinių aplinkybių ir
            
         
               —
            
            
               negali iš naujo tirti įrodymų, kurie jau buvo pateikti nagrinėjant ankstesnį prašymą pripažinti naudingąjį modelį negaliojančiu.
            
         
      (1)  OL C 232, 2011 8 6.